stanford-oval/wikipedia huggingface dataset:
Panteleimonin silta

Panteleimonin silta
Panteleimonin silta (ven. Пантелеймо́новский мост, Panteleimonovski most) on yksi Fontankan ylittävistä silloista Pietarin kaupungissa Venäjällä.
Nykyisen sillan paikalle oli vuonna 1726 valmistunut puinen sillan ja akveduktin yhdistelmä, joka johti vettä läheisen Kesäpuiston suihkulähteisiin. Rakenne korvattiin uudella arkkitehti Bartolomeo Rastrellin suunnittelemalla barokkityylisellä silta-akveduktilla, joka valmistui 1749. Vuonna 1777 tulva tuhosi Kesäpuiston suihkulähteet ja akvedukti kävi tarpeettomaksi ja purettiin.
Vuonna 1824 valmistui paikalle Ketjusiltana tunnettu silta, joka purettiin vuonna 1906, vaikka sillan rakenteet olivatkin kestäneet moitteetta. Purkamisen syynä oli toisen Fontankan sillan, samanrakenteisen nykyistä Egyptiläistä siltaa edeltäneen ketjusillan sortuminen vuonna 1905.
Nykyisen sillan rakentamisprojekti alkoi vuonna 1907 ja silta valmistui vuonna 1914. Sillassa on massiiviset kiviset maatuet ja kannattajina 12 matalaa teräskaarta. Silta on 43 metriä pitkä ja 23,4 metriä leveä.
Silta nimettin vuonna 1925 uudelle nimelle Pestelin silta (ven. Мост Пестеля, Most Pestelja), nimenvaihdoksella haluttiin muistaa sata vuotta aikaisemmin tapahtunutta Dekabristikapinaa. Sillalle palautettiin sen alkuperäinen Pyhään Panteleimoniin viittaava nimi vuonna 1991.
Yksi sillan neljästä lyhtypylväästä.
Kaiteen koristelua.
Kuva Ketjusillasta (1824–1906) vuodelta 1853.
Aiheesta muualla

Kuvia tai muita tiedostoja aiheesta Panteleimonin silta Wikimedia Commonsissa
Пантелеймоновский мост Sankt-Peterburg Entsiklopedija (venäjäksi)
Пантелеймоновский мост Мосты Санкт-Петербурга sivustolla opeterburge.ru (venäjäksi)
Oskari Kunnassalo

| Oskari Kunnassalo |
| --- | --- |

Kansanedustaja
 1.2.1911–1.2.1914  
Ryhmä/puolue:  SDP
Vaalipiiri:  Mikkeli
Henkilötiedot
Syntynyt: 17. huhtikuuta 1856 Toholampi
Kuollut: 28. joulukuuta 1931 (75 vuotta) Heinolan mlk
Ammatti:  rakennusmestari, kirjansitoja
Oskari Kunnassalo (vuoteen 1906 Oskar Sirén, 17. huhtikuuta 1856 Toholampi – 28. joulukuuta 1931 Heinolan mlk) oli suomalainen poliitikko, joka toimi SDP:n kansanedustajana vuosina 1911–1914.
Elämä

Oskari Kunnassalon vanhemmat olivat talollinen Zachris Matinpoika ja Maria Antintytär. Kunnassalo työskenteli maatalous- ja rakennustöissä kotipitäjässään ja vuodesta 1877 lähtien Sysmässä. 1890-luvun lopussa hän toimi rakennusurakoitsijana Heinolassa, kunnes teki vararikon vuonna 1900.
Vuonna 1902 Kunnassalo perusti Heinolaan kirjansitomon. Hän toimi myös Heinolan työväentalon vahtimestarina ja urakoi sen laajennuksen 1910. Rakennusmestarin titteliä käyttänyt Kunnassalo valittiin eduskuntaan 1911. Keväällä 1915 paljastui, että Kunnassalo oli työväenyhdistyksen rahastonhoitajana toimiessaan kavaltanut usean vuoden kuluessa yli 2 300 markkaa yhdistyksen varoja. Kunnassalo sai 2 vuoden 6 kuukauden vankeustuomion, jonka lisäksi hänet julistettiin konkurssiin.
1920-luvun alussa Kunnassalo piti jälleen kirjansitomoa Heinolassa, mutta joutui jättämään työnsä terveysongelmien vuoksi. Kunnassalo vietti viimeiset vuotensa Lusin kunnalliskodissa, jossa hän kuoli 75-vuotiaana joulukuussa 1931.
Perhe

Oskari Kunnassalon ensimmäinen puoliso oli Liisa Höglund, jonka kanssa hän oli avioliitossa 1877–1891. Vuonna 1892 Kunnassalo avioitui Maria Alviina Törnroosin kanssa. Pariskunnalla oli kaksi poikaa.
Pajukari

Pajukari voi tarkoittaa ainakin seuraavia maantieteellisiä kohteita:
Pajukari, saari Kiiminkijoella Haukiputaalla
Pajukari, saari Rauman edustalla
Pajukari, saari Tornion edustalla
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pajukari”, voi hakea sivunnimihaulla, laajalla sivunnimihaulla tai tekstihaulla.
Pajukari (Tornio)

Pajukari
| --- | --- |
Sijainti:  65°46.9′N, 024°16.7′E, Tornio Lapin lääni, Lapin maakunta Suomi
Merialue:  Perämeri
| --- | --- |
Asukasluku:  asumaton
muokkaa - muokkaa wikitekstiä - muokkaa Wikidataa
Pajukari on asumaton saari Tornion edustalla Perämerellä. Se sijaitsee Röyttän sataman itäpuolisella lahdella Tornionjoen sivuhaarojen ja Liakanjoen suiston eteläpuolella vajaan kolmen kilometrin päässä mannermaalta. Saari kuuluu Pajukarin–Uksein–Alkunkarinlahden luonnonsuojelualueeseen.
Pajukari on maankohoamisrannikolla sijaitseva saari, jonka ympäristö on matalavetistä aluetta. Sen kasvistoon kuuluvat pihlaja-, tuomi- ja leppävaltaiset metsät sekä sisäosissa sijaitseva katajaa kasvava nummialue. Saaren rantoja kiertää kapea niittyalue. Saaren itäpuolella on karikko- ja matalikkoalueita.
Muut läheiset saaret ovat Pauhunkarit pohjoisessa, Iso-Pauhu idässä, Kemi-Heikin krunni ja Ulkokrunni etelässä sekä Saarenkrunni lännessä.
Omasvuono

Omasvuonon kirkko
Omasvuono (norj. Storfjord, pohjoissaameksi Omasvuotna, kveeniksi Omasvuono, suomeksi myös Omasenvuono tai Isovuono) on kunta Pohjois-Norjassa Tromssan läänissä Yykeänvuonon eteläisimmän haaran eli Isovuonon rannalla. Naapurikuntia ovat Målselv ja Paatsivuono lounaassa, Tromssa luoteessa, Yykeä pohjoisessa ja Kaivuono koillisessa. Kaakossa kunta rajoittuu Suomen Enontekiön kuntaan.
Omasvuonon kunnassa asui vuoden 2023 alussa 1 836 henkeä ja sen maapinta-ala on 1 477 neliökilometriä. Kymmenessä vuodessa asukasluku on vähentynyt lähes sadalla, sillä vuonna 2013 se oli 1 942. Kunnan keskustaajama on Saukkonen (norjaksi Oteren) ja suurin asutuskeskus Yykeänperä (Skibotn).
Asukkaista merkittävä osa on etniseltä alkuperältään saamelaisia ja suomalaisia. Omasvuono on läntisin kunta, jossa on perinteistä kveeniasutusta. Vuonna 2007 kunnanvaltuusto päätti, että kuntaa kehitetään tasapuolisesti kolmen kielen ja kulttuurin pohjalta – saamen, kveenin/suomen ja norjan..
Kyliä ja paikkoja

Apaja, Juovankka (Elsnes), Pyhäouta (Helligskogen), Saukkonen (Oteren), Singalanouta (Signaldalen), Soiketanouta (Kitdalen), Staaluvankka (Elvevollen), Suoloniemi (Rasteby), Uksiviiki   (Mellenfjord), Vieksikenttä (Kvesmenes),
Yykeänperä (Skibotn), Yykeänvankka (Skibotndalen)
Tunnettuja henkilöitä

Leonhard Seppala (1877–1967), kullankaivaja ja koiravaljakkoajaja
Aiheesta muualla

Kuvia tai muita tiedostoja aiheesta Omasvuono Wikimedia Commonsissa
Tromssan ja Finnmarkin läänin kunnat
Alattio (Alta)
Bardu
Berlevåg
Båtsfjord
Dyrøy
Etelä-Varanki (Sør-Varanger)
Gamvik
Gratangen
Hammerfest
Harstad
Hasvik
Ibestad
Kaarasjoki (Karasjok)
Kaivuono (Kåfjord)
Kalsa (Karlsøy)
Koutokeino
Kierua (Skjervøy)
Kvæfjord
Lappea (Loppa)
Lavangen
Lebesby
Moseija (Måsøy)
Målselv
Naavuono (Kvænangen)
Nordkapp
Omasvuono (Storfjord)
Paatsivuono (Balsfjord)
Porsanki (Porsanger)
Raisi (Nordreisa)
Raisivuono (Sørreisa)
Salangen
Senja
Teno (Tana)
Tromssa
Uuniemi (Nesseby)
Vesisaari (Vadsø)
Vuoreija (Vardø)
Yykeä (Lyngen)
Norjan läänit | Norja
Patrik Augusta

| Mitalit> Maa:  Tšekkoslovakia.Miesten jääkiekko. Olympialaiset  | Mitalit> Maa:  Tšekkoslovakia.Miesten jääkiekko. Olympialaiset  | Mitalit> Maa:  Tšekkoslovakia.Miesten jääkiekko. Olympialaiset  | Maa:  Tšekkoslovakia> Miesten jääkiekko. |
| --- | --- | --- | --- |
|  Pronssia | Albertville 1992 | jääkiekko |  |
| Maailmanmestaruuskilpailut  | Maailmanmestaruuskilpailut  | Maailmanmestaruuskilpailut  |  |
|  Pronssia | Tšekkoslovakia 1992 | jääkiekko |  |
Patrik Augusta (s. 13. marraskuuta 1969 Jihlava, Tšekkoslovakia) on uransa lopettanut tšekkiläinen jääkiekkoilija. Pelipaikaltaan hän on laitahyökkääjä.
Augusta aloitti uransa Tšekkoslovakian pääsarjan Dukla Jihlavassa, jossa hän pelasi kaudet 1988–1992. Toronto Maple Leafs varasi hänet NHL:ään 1992 varaustilaisuuden seitsemännellä kierroksella numerolla 149. Augusta siirtyi Pohjois-Amerikkaan heti samana vuonna, mutta pelasi ensimmäisen kauden AHL-joukkue St. John's Maple Leafsissa. Seuraavalla kaudella hän pääsi pelaamaan kaksi NHL-ottelua, mutta kausi 1994–1995 meni taas kokonaan farmissa. Kaudet 1995–1998 hän pelasi IHL-joukkue Long Beach Ice Dogsissa, kunnes teki sopimuksen Washington Capitalsin kanssa. Hän ei seuraavalla kaudella päässyt kuitenkaan pelaamaan kuin kaksi ottelua NHL:ssä, joten hän suuntasi takaisin Eurooppaan Saksan DEL-liigaan. Kaudet 1999–2001 hän pelasi Schwenninger Wild Wingsissä, seuraavat kaksi kautta Krefeld Pinguinessä ja vuodesta 2003 hän pelasi Hannover Scorpionsissa.
Maajoukkueurallaan Augusta edusti Tšekkoslovakiaa 1992 talviolympialaisissa ja saman vuoden MM-kisoissa. Tšekkoslovakia saavutti molemmista turnauksista pronssia.
Aiheesta muualla

Patrik Augusta Eurohockey.com. (englanniksi)
Patrik Augusta The Internet Hockey Databasessa (englanniksi)
Augusta legendofhockey.netissä
Override

| Override |
| --- | --- |
 Generation 1 Override
Henkilötiedot
Koko nimi:  Override
Asema:  Tiedustelija
Ryhmäsidokset:  Autobotit
Näyttelijä(t):  Lisa Ann Beley (2005–2006)
Override on fiktiivinen hahmo Transformers-universumissa.
Generation 1

Override esiintyy vain alkuperäisessä The Transformers -sarjakuvassa. Override esiintyy lyhyesti Alikantta -saagassa, kun Decepticonit Starscream ja Ratbat tutkivat maan Autoboteille lähetettyjä, vanhoja videotiedostoja. Override toimii nuoren Optimus Primen johtaman Autobot-partion soturina, joka ei vielä kunnioita Primea.
Seuraavaksi Override tulee mukaan Matrixin etsinnän yhteydessä, kun hänen partionsa joutuu aavikkoplaneetalle etsimään sitä. Override vilahtaa tosin pienessä, muutaman kuvan sivuroolissa vuotta aikaisemmin ilmestyneessä Tarinassa, missä ihmisjoukko, Roadjammerit yrittävät pysäyttää Transformereita.
Generation 2 / G.I.JOE

Sarjojen Generation 1 ja Generation 2 väliin sijoittuvassa Action Force -sarjakuvassa Override kuuluu pieneen, Hot Spotin johtamaan Autobot ryhmään, minkä tarkoitus on pysäyttää Megatron. Cobran tiedemiesten korjaama ja valvatasti voimistunut Megatron repii Overriden paljain käsin palasiksi, Overriden ostaessa aikaa muille ryhmäläisilleen, salamatkustaessaan Arkkiin.
Override muuntautuu sivuvaunuiseksi moottoripyöräksi.
Transformers: Cybertron

Cybertronin Override on planeetta Velocitronin johtaja ja hän isännöi myös planeetalla pidettäviä kilpa-ajoja. Override muuntautuu huippunopeaksi kilpa-autoksi.
Override liittoutuu Aubottien kanssa, estääkseen Decepticoneja saamasta Cyber-planeetta avaimia. Hänestä tulee Autobot Hot Shotin ystävä.
Override on miespuolinen transformeri, mutta amerikkalaisessa duppauksessa hänet on kuitenkin muutettu naiseksi ja hänen dialogiaan on muutettu naisemmalliseksi.
Aiheesta muualla

Lisätietoa Overridesta TFWIKI.Netissä, Transformers-aiheisesta wikiassa[vanhentunut linkki]
Paul Salaman

Paul G. W. Salaman (s. 27. tammikuuta 1971 Australia) on lintutieteilijä ja luonnonsuojelija, joka työskentelee latinalaisen Amerikan biodiversiteetin suojelemisen puolesta.
Paul Salaman aloitti lintujen tarkkailun kuusivuotiaana kotimaassaan Australiassa. Perhe muutti 1970-luvun lopulla Britanniaan, missä Salaman tapasi David Attenboroughin vuonna 1979. Tapaamisella oli valtava vaikutus poikaan, johon syttyi intohimo luonnonsuojeluun ja luonnon tarkkailuun. Opiskeluaikanaan hän matkusti vuonna 1991 ympäri Kolumbiaa toimien aktiivisesti suojeluasioissa. Samana vuonna hän löysi tieteelle uuden vireolajin, ja myi sen tieteellisen nimen 75 000 dollarilla. Vuonna 1992 Salaman perusti luonnonsuojelualueen Lounais-Kolumbiaan ja käynnisti yhdessä suojelujärjestö Fundación ProAvesin kanssa Projekti Ognorhynchuksen pelastamaan äärimmäisen uhanalaista vahapalmuarattia (Ognorhynchus icterotis).
Salaman väitteli filosofian tohtoriksi Oxfordin yliopiston Edward Grey Institute of Field Ornithologysta vuonna 2001. Hänen väitöksensä käsitteli Kolumbian uhanalaisia lintupopulaatioita. Postdoc-aikana Natural History Museumissa Salaman oli perustamassa Project BioMapia. Vuosina 2005–2008 Salaman toimi American Bird Conservancyn kansainvälisten ohjelmien johtajana.
Salaman on ollut kuvaamassa tieteelle uusina lintulajeina pilvimetsävireota (Vireo masteri) ja ruskolakkikotingaa (Lipaugus weberi) sekä kahta muuta lajia, joilla ei vielä ole suomenkielistä nimeä.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Paolo Salvi

| Mitalit> Maa:   Italia.Miesten voimistelu. Olympialaiset  | Mitalit> Maa:   Italia.Miesten voimistelu. Olympialaiset  | Mitalit> Maa:   Italia.Miesten voimistelu. Olympialaiset  | Maa:   Italia> Miesten voimistelu. |
| --- | --- | --- | --- |
|  Kultaa | Tukholma 1912 | joukkuekilpailu |  |
|  Kultaa | Antwerpen 1920 | joukkuekilpailu |  |
Luigi Paolo Salvi (22. marraskuuta 1891 Albenga – 12. tammikuuta 1945 Saksa) oli italialainen voimistelija ja kaksinkertainen olympiavoittaja. Hän oli mukana voittamassa kultaa joukkuevoimistelussa sekä vuoden 1912 kesäolympialaisissa Tukholmassa että vuoden 1920 kesäolympialaisissa Antwerpenissä.
Salvi kuoli Mauthausen-Gusenin keskitysleirillä toisen maailmansodan aikana.
Paolo Rostagno

Paolo Rostagno (3. huhtikuuta 1883 – 8. joulukuuta 1959) oli italialainen roomalaiskatolinen piispa. Hänet vihittiin papiksi 28. kesäkuuta 1908 ja nimitettiin Andrian hiippakunnan piispaksi 5. toukokuuta 1935. Piispaksi vihkiminen seurasi 4. elokuuta. Pääkonsekraattorina toimi Maurilio Fossati.
5. toukokuuta 1939 Rostagno sai nimityksen Ivrean hiippakunnan piispaksi, jona hän toimi kuolemaansa saakka.
Palmuripsiäinen

| Palmuripsiäinen |
| --- | --- |

Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Alaluokka::  Siipikantaiset Pterygota
Ylälahko::  Neoptera
Lahko::  Ripsiäiset Thysanoptera
Alalahko::  Pistinripsiäiset Terebrantia
Heimo::  Ripsiäiset Thripidae
Alaheimo::  Thripinae
Suku::  Thrips
Laji::  palmi
Kaksiosainen nimi
 Thrips palmi  Karny, 1925 
Synonyymit
 Thrips clarus 
Katso myös
   Palmuripsiäinen Wikispeciesissä   Palmuripsiäinen Commonsissa 
Infobox OKNimi-testi OK: 
Palmuripsiäinen (Thrips palmi) on aikuisena noin 1 mm:n mittainen trooppinen tuhohyönteinen, joka viihtyy erityisesti orkideojen kukinnoissa. Palmuripsiäinen muistuttaa erityisesti tupakkaripsiäistä (Thrips tabaci) ja lavaripsiäistä (Thrips nigropilosus), mutta palmuripsiäisen tunnistaminen muista ripsiäisistä on vaikeaa ja vaatii usein laboratoriotutkimusta. Se ei luonnostaan elä Suomessa, vaan se tulee yleensä Aasiasta saapuvien leikko-orkideoiden mukana. Palmuripsiäinen ei pysty talvehtimaan lauhkealla tai boreaalisella ilmastovyöhykkeellä ulkona, mutta kesäaikaan pystyy tuottamaan 2–3 sukupolvea ulkona lauhkean vyöhykkeen oloissa. Palmuripsiäinen kuuluu niin sanottuihin karanteenituhoojiin, joiden havaitseminen tulee ilmoittaa kasvinsuojeluviranomaisille. Palmuripsiäinen voi levittää tospoviruksiin kuuluvaa tomaatin pronssilaikkuvirusta eli TSWV:ta (Tomato spotted wilt virus) ja palsamin kuoliolaikkuvirusta eli INSV:ta (Impatiens necrotic spot virus).
Aiheesta muualla

Laji.fi: Palmuripsiäinen (Thrips palmi)
Vieraslajit: Palmuripsiäinen (Thrips palmi)
Elintarviketurvallisuusvirasto: Palmuripsiäinen (Thrips palmi)
ITIS: Thrips palmi (englanniksi)
Insectoid: Taxonomy for Thrips palmi (englanniksi)
Plant Pest Factsheet, Thrips palmi (pdf) (englanniksi)
Centre for Agriculture and Biosciences International (CABI): Thrips palmi (melon thrips) (englanniksi)
Plantwise: Melon thrips (Thrips palmi) (englanniksi)
Paleofiktio

Paleofiktio on esihistoriallista aikaa kuvaava kirjallisuuden lajityyppi. Termin kehitti suomalainen paleontologi Björn Kurtén kuvaamaan esihistorialliseen aikaan sijoittuvia romaanejaan Den svarta tigern (1978; suom. Musta Tiikeri, 1981) ja Mammutens rådare (1984; suom. Mammutin suojelija, 1984). Paleofiktio muistuttaa historiallista romaania kertoessaan menneistä ajoista, mutta sen kuvaamista tapahtumista ei ole säilynyt kirjallisia lähteitä nykypäivään. Tämän vuoksi paleofiktion kirjoittajan on mahdollista käsitellä aihettaan paljon vapaammin kuin historiallisen romaanin kirjoittajan, ja lajityypillä onkin yhteyksiä myös fantasiakirjallisuuteen ja muuhun spekulatiiviseen fiktioon.
Taulukko suomalaisista paleofiktiokirjoista

| Kirjailija | Teos | Ilmestymisvuosi | Kustantaja |
| --- | --- | --- | --- |
| Samuli Antila | Kirveenkantajat | 2013 | Osuuskumma-kustannus |
| Maijaliisa Dieckmann | Ram ja linnunkuvainen ruukku | 1993 | WSOY |
| Maijaliisa Dieckmann | Ram löytää synnyinsijansa | 1994 | WSOY |
| Maijaliisa Dieckmann | Ram, tähtien tytär | 1996 | WSOY |
| Veikko Haakana | Jäätikkö uhkaa | 1961 | Valistus |
| Veikko Haakana | Kivinen biisoni | 1969 | Valistus |
| Veikko Haakana | Kuonokasvoinen kauhu | 1962 | Valistus |
| Veikko Haakana | Luolamiehen pojat | 1957 | Valistus |
| Veikko Haakana | Luolapoikien paluu | 1958 | Valistus |
| Veikko Haakana | Luolamiehen pojat (Yht. sidos teoksista Luolamiehen pojat & Luolapoikien paluu) | 1970 | Valistus |
| Veikko Haakana | Poikkikirves iskee | 1959 | Valistus |
| Pekka Halonen | Peuraheimo | 2008 | Vaskikirjat |
| Björn Kurtén | Mammutin suojelija | 1984 | Tammi |
| Björn Kurtén | Musta tiikeri | 1981 | Tammi |
| Arto Paasilinna | Lentävä kirvesmies | 1996 | WSOY |
| Sakari Pälsi | Kova mies ja Nimetön | 1950 | Otava |
| Jalmari Vaula | Kuolemanlaakson kurimuksessa | 1952 | Gummerus |
| Jalmari Vaula | Luolapojat | 1946 | Kirjokansi Oy |
Ortodoksinen kansankokous

| Ortodoksinen kansankokous> Λαϊκός Ορθόδοξος Συναγερμός |
| --- | --- |
  
  
  
Perustettu:  14. syyskuuta 2000
Johto:   Giórgos Karatzaféris (pj.) 
Ideologia:   konservatismi oikeistopopulismi 
Poliittinen kirjo:  oikeisto/äärioikeisto
Värit:      
Parlamentti:  0 / 300
Euroopan parlamentti:  0 / 21
Kansainväliset jäsenyydet:  – Vapaa ja demokraattinen Eurooppa
Infobox OKVirheellinen NIMI-arvo: 
Ortodoksinen kansankokous (kreik. Λαϊκός Ορθόδοξος Συναγερμός, Laïkós Orthódoxos Synagermós) (lyh. ΛΑΟΣ, LAOS) on kreikkalainen oikeistolainen puolue. Se on perustettu vuonna 2000, ja sen perustaja ja johtaja on Giórgos Karatzaféris. Puolueen nimi ja lyhenne muodostavat sanaleikin, sillä sana laós (λαός) tarkoittaa kreikaksi ”kansaa”.
Puolueella oli edustajia Kreikan parlamentissa vuosina 2007–2012 ja Euroopan parlamentissa vuosina 2004–2014. Puolue ei ole osallistunut Kreikan parlamenttivaaleihin tammikuun 2015 vaalien jälkeen. Se ei ole saanut paikkoja Euroopan parlamenttiin vuoden 2019 europarlamenttivaalien jälkeen.
Historia

Karatzaféris perusti LAOS-puolueen vuonna 2000 pian sen jälkeen kun hänet oli erotettu Uusi demokratia -puolueesta. Vuoden 2004 vaaleissa puolue sai 2,2 prosenttia äänistä eikä ylittänyt 3 prosentin äänikynnystä, ja ei siten saanut yhtään paikkaa. Saman vuoden europarlamenttivaaleissa puolue sai 4,12 prosenttia äänistä ja yhden paikan. Europarlamentissa puolue kuului EFDD-ryhmään. Vuoden 2007 vaaleissa puolue sai 3,79 prosenttia äänistä ja 10 parlamenttipaikkaa.
Puolue otettiin marraskuussa 2011 mukaan Loukás Papadímoksen koalitiohallitukseen, joka muodostettiin Kreikan velkakriisin ratkaisemiseksi. Helmikuussa 2012 puolueen ministerit kuitenkin erosivat hallituksesta vastustaessaan tuolloin julkistettua säästöpakettia.
Vuonna 2012 puolue hävisi sekä toukokuun ennenaikaiset parlamenttivaalit että kesäkuun uusintavaalit, eikä saanut kummissakaan vaaleissa edustajiaan parlamenttiin.  Puolue osallistui parlamenttivaaleihin viimeisen kerran tammikuun 2015 vaaleissa, joissa se sai 1,03 % kannatuksen ja jäi äänikynnyksen alapuolelle. Europarlamenttivaaleihin se on osallistunut viimeksi 2014 ja 2019 saamatta kummallakaan kerralla edustajia läpi.
Politiikka

LAOS:in poliittista linjaa on luonnehdittu lähinnä populistiseksi ja nationalistiseksi. Se tukeutuu nimensäkin mukaisesti vahvasti ortodoksiseen kirkkoon, ja sitä on nimitetty ajoittain jopa äärioikeistolaiseksi.
Karatzaféris itse on pitänyt oikeisto- ja vasemmistojakoa merkityksettömänä kylmän sodan jälkeisessä maailmassa, ja katsonut jakolinjan olevan ennemmin globalisaation puolesta tai sitä vastaan. Hän on kuvannut puolueen linjaa ”diktatuuria edeltävän ajan oikeistolaiseksi”, vasemmiston ja oikeiston yhteensulaumaksi ja ”populaariliberalismiksi”. Karatzaféris  sanoo tukevansa isänmaallisuutta ja sosiaalista solidaarisuutta. Hän on myös pyrkinyt eroon oikeistolaisen maineesta sanomalla pitävänsä Che Guevaran ja Fidel Castron kuvia toimistossaan ”symboleina amerikkalaisia vastaan”. Alkuaikoina puoluetta pidettiin nationalistisena ortodoksipuolueena, josta Karatzaféris on sittemmin sanoutunut irti kutsuen nationalismia ”myrkyksi” ja olevansa vain isänmaallinen.[lähde? ]
Vaalitulokset

Puolueen tulokset vaaleissa ovat:
| Vuosi | Vaalit | Johtaja | Äänet> Määrä | Äänet>  % | Paikkamäärä | Asema / Huomautukset |
| --- | --- | --- | --- | --- | --- | --- |
| 2000 | Parlamenttivaalit 2000 | Giórgos Karatzaféris | ei osallistunut | ei osallistunut | 1 / 300 | edustajat siirtyivät muista puolueista oppositiossa |
| 2004 | Parlamenttivaalit 2004 | Giórgos Karatzaféris | 162 151 | 2,19 | 0 / 300 | ei parlamentissa |
| 2004 | Europarlamenttivaalit 2004 | Giórgos Karatzaféris | 252 429 | 4,12 | 1 / 24 |  |
| 2007 | Parlamenttivaalit 2007 | Giórgos Karatzaféris | 271 809 | 3,80 | 10 / 300 | oppositiossa |
| 2009 | Europarlamenttivaalit 2009 | Giórgos Karatzaféris | 366 615 | 7,15 | 2 / 22 | osa EFDD-ryhmää |
| 2009 | Parlamenttivaalit 2009 | Giórgos Karatzaféris | 386 205 | 5,63 | 15 / 300 | oppositiossa |
| 2009 | Parlamenttivaalit 2009 | Giórgos Karatzaféris | 386 205 | 5,63 | 15 / 300 | hallituksessa |
| 2009 | Parlamenttivaalit 2009 | Giórgos Karatzaféris | 386 205 | 5,63 | 15 / 300 | oppositiossa |
| 2012 | Parlamenttivaalit 2012 I | Giórgos Karatzaféris | 183 466 | 2,90 | 0 / 300 | ei parlamentissa |
| 2012 | Parlamenttivaalit 2012 II | Giórgos Karatzaféris | 97 094 | 1,58 | 0 / 300 | ei parlamentissa |
| 2014 | Europarlamenttivaalit 2014 | Giórgos Karatzaféris | 154 029 | 2,69 | 0 / 21 | ei parlamentissa |
| 2015 | Parlamenttivaalit 2015 I | Giórgos Karatzaféris | 63 669 | 1,03 | 0 / 300 | ei parlamentissa |
| 2019 | Europarlamenttivaalit 2019 | Giórgos Karatzaféris | 69 528 | 1,23 | 0 / 21 | vaaliliitossa (LAOS-PATRIE) ei parlamentissa |
| 2024 | Europarlamenttivaalit 2024 | Fílippos Kampoúris | 9 936 | 0,25 | 0 / 21 | ei parlamentissa |
Patrickin piirikunta

Patrickin piirikunta (engl. Patrick County) on Yhdysvaltojen Virginian osavaltiossa sijaitseva piirikunta. Sen väkiluku oli 17 608 vuonna 2019. Piirikunnan hallintokeskus  on Stuartin kunta. Piirikunta perustettiin vuonna 1791.
Aiheesta muualla

Kuvia tai muita tiedostoja aiheesta Patrickin piirikunta Wikimedia Commonsissa